Алиански гробници в Източните Родопи 

Една част от мюсюлманите в Източните Родопи изповядват шиитски ислям. 
Това са къзълбаши и бекташи, които днес живеят предимно в района на Кърджа- 
ли и Момчилград. Представителите на тези мюсюлмански общности са потом- 
ци на колонизирано тюркско население по българските земи през първата поло- 
вина на ХУІ в. Засега няма данни кога и по какви причини къзълбашите и бекта- 
шите са се заселили в Източните Родопи. Има обаче епиграфски данни за тяхно- 
то съществуване през ХУШ в. 

Според видния представител на съвременното родопско краезнание Б. Дери- 
беев една част от къзълбашите и бекташите в Източните Родопи са българи, въз- 
приели техните религиозни доктрини". За Б. Дерибеев къзълбашите и бекташите 
тук са били „маса, абсорбирала в себе си и местното християнско население“. 
Това по отношение на къзълбашите е абсурдно да се мисли, а по отношение на 
бекташите не е доказано. Къзълбашите са представители на сектантска формация, 
в кояго проникването на каквито и да било несектанти с изключено. В противен 
случай това означава дискредитиране на религиозното тайнство. което е породило 
сектата и поддържа нейната жизненост. По същата причина те не могат и да 
„абсорбират“ никакви външни хора. Бекташите са представители на мюсюлманска 
общност. която първоначално е била „ортодоксална“, а впоследствие се е превър- 
нала в хстеродоксен орден. За разлика от бекташите къзълбашите се раждат и 
умират сектанти, т. е. те не притежават свободата да избират или да променят ре- 
лигиозната си принадлежност. В ордена на бекташите обаче се влиза по желание. 
Затова при определени ситуации някои християни“ действително са могли да се 
възползват от хетеродоксния характер на ордена и да възприемат неговата докт- 
рина. Но тази възможност остава все пак хипотетична. Единственият аргумент, 
който Б. Дерибеев привежда в защита на тезата си, е един неясен, а може би и не- 
правилно преведен израз, свързан с данни за колонизация на къзълбаши („сюргюн 
тайфеси“) в Североизточна България. Този израз е употребен в кануннаме на Сю- 
лейман І от 30-те години на ХУІ в. и гласи: „при подобни групи, които произхож- 
дат от Румели“. Според мен в този израз става дума не за къзълбаши, които 
„произхождат от Румелия“, както буквално се възприема от Б. Дерибеев *, а за къ- 
зълбаши, които вече са били заселени тук до 30-те години на ХУІ в. 


"Б Дерибеев. Ахрида. Пловдив. 1986. 190—194. 

2 Пак там. с. 193. 

Турски извори за историята на правото в българските земи. Т. І. C., 196). с. 263. 

*Б. Дерибеев. Цит, съч. 191—192. Изразът „подобни групи. които произхождат от Румели” не съответства 
по смисъл на израза, с който започва самият параграф (№ 8): „дошлите заточени групи. преминали от Анадола” 
(Турски извори. с. 263). Оттук следва, че „дошлите заточени групи, преминали от Анадола“ не може да 
произхождат от Румели". но може да се свържат със заселили се преди тях в Румелия „подобни групи“. 


38 Български фолклор. кн. 3—4. 1996 

Днес къзълбашите и бекташите в Източните Родопи се самоопределят етни- 
„чески за турци. Доминиращ фактор при тяхното самоопределяне обаче е рели- 
гиозната им принадлежност. Освен самоназванията „къзълбаши“ и „бекташи“, с 
които двете формации се разграничават помежду си, съществува и самоназва- 
нието „алевии“, което ги обединява. Самоназванието „алевии“ е турски еквива- 
лент на термина „алиани“, който също се употребява масово сред двете общнос- 
ти. Терминът „алиани“ е въведен в обръщение сравнително късно и не произли- 
за от самите общности. За пръв път той е употребен от Д. Гаджанов през 1925 г. 
за обозначаване на „неортодоксални“ мюсюлмански (секти и орде- 
ни) , известни преди всичко като почитатели на Али ибн Талиб (602—661) — 
четвърти халиф, първи имам, братовчед и зет на Пророка Мохамед. Тук аз също 
ще се придържам към термина „алиани“ и неговите производни. 

Едно от основните места, където алианите изпълйяват религиозните си прак- 
тики, е тюрбето -- гробница на бележит мюсюлманин, който при шиитите е обя- 
вен за светец. За алианите тюрбето е сдинственият молитвен дом. Тук те засви- 
детелстват почитта си към редица религиозни култове, като култът към Хазрети 
Али и към всеки член на неговото семейство, към Хаджи Бекташ Вели (1208— 
1270) — патрон на бекташкия орден, към 12-те имами, към видни шейхове и 
баби, към прочути дервиши, към заслужили военачалници, към мъртвите им 


да обобщя, че те се представят от следните видове: с един и с няколко (най-често 
два) гроба; с действителни и предимно с мними (символични) погребсния; 
мъжки, женски и смесени; открити (без покрив) и закрити; каменни, тухлени и 
рядко дървени; четиристенни, седемстенни и рядко осемстенни (октогони); със и 
без имарет; при теке и като самостоятелна сграда; сунитски и шиитски. В Бълга- 
рия преобладават бекташките тюрбета, които се представят от почти всички по- 
сочени видове. 

Изследванията, посветени на мюсюлманските гробници у нас не са малко“, 
но не са малко и нерешените въпроси, свързани с тях. Освен това има и някои 
схващания, които се нуждаят от преоценка. Едно от тях е, че бекташките тюрбета 
в България са строени на мястото на християнски храмове. Такова е мнението на 
М. Стайнова”, Т. Ив. Живков“ и др., което те не илюстрират с никакви конкретни 


$ Д. Гад 
1925, №4, с. 60. Ы 

“А. Явашов. Тексто Демир баба. Разград, 1934; Fr. Babinger. Das Bektaschi-Kloster Demir Baba. — Ru- 
melische Streifen, Berlin, 1938, 43—52; S. Eyice. Varna йе Вай. arasmda Akyazıh Sultan Tekkesi. – Belleten Т.Т. K, 
№124, Ekim 1967, 551—600; А. Маргос. Текето „Ax Язълъ баба" при с. Оброчище, Балчишко. — Mysen и pa- 
метници на културата, 1973, № 2, 20—24; Д. Радионова. Тексто на Ак Язълъ Баба при с. Оброчище, Балчишио. 
— Добруджа. Т. 11, 1994, 61—75; М. Kiel. Bulgaristan'da eski osmanh mimarisinin bir yapo (Kalugerovo - Nova 
Zagora'daki Kıdemli baba Sultan bektaşi tekkesi). - Belleten T. T. K., № 137, Ocak 1971, 45—52; Л. Uns, T. Кметова. 
Софияйецът Бали офенди — мюсколмански светец or XVI в. — Българска стволежия, 1996, Nè 2, 31—50. 

7M. Стайнова. Османски изкуства на Балканите ХУ—ХУШ век. C., 1995, 23—24. 

"Т. Ив. Живков. Етничният синдром. C., а нана: 


в. Мохамедани православни и мохамедани сектанти в Македония. — Македонски преглед.“ 


‘свое мнение, а е привел миснисто на местните хора от селата край тюрбето на Демир баба. Cpa. Fr. Babinger. 


39 


примери. Това, разбира се, се дължи не на пренебрежение към емпиричния факт, 
а просто на липсата на такива примери. Затова може да се каже, че посоченото 
схващане на тези автори е резултат от интуитивен подход към въпроса. Той 
обаче ги е подвел в грешна посока, защото за нито едно от бекташките тюрбета 
в България няма доказани данни, че е построено на мястото на разрушен хрис- 
тиянски храм”. И колкото по-добре се познават „изумителните дълбочини“! на 
бекташизма, толкова по-категорично се налага преоценката на изтъкнатото 
схващане. 

Най-много алиански тюрбета в България днес има в Източните Родопи, къде- 
то те са и доста разнообразни като сакрални места. Нито едно от тях не е проу- 
чено обстойно, а цялостното им представяне в това изследване нито е възможно, 
нито е необходимо. Затова задачата, която си поставям тук, е да разгледам част 
от най-типичните, най-известните сред местното население и най-специфични 
тюрбета. Такива според мен са тюрбето в с. Звезделина и в с. Горна Крепост, 
Кърджалийско, двете тюрбета край с. Равен и особено тюрбето в с. Биволяне, 
Момчилградско. За по-голяма прегледност ще ги представя пъ райони и съоб- 
разно градацията и устройството им. Данните за тези тюрбета, както и за почти 
цялата мрежа от тях в Източните Родопи, съм документирал по време на терен- 
ни проучвания, проведени поетапно през периода 1993—1995 г. и с финансовата 
помощ на Фондация „Международен център по проблемите на малцинствата и 
културните взаимодействия“ — София. 


Гробницата на Назър баба в с. Звезделина, Кърджалийско 


Гробницата се намира на запад от селото — зад селското гробище и сред 
група дървета (дъбове и габъри). Тази гробница е без покрив. Тя има правоъгъл- 
на ограда, изградена с камъни конгломерати. Оградата е висока около 1.80 т и 
дебела около 0.65 т. Североизточната и югозападната стена са дълги 6.50 т, а 
северозападната и югоизточната — 7.10 т. В десния край на североизточната 
стена има вход с врата, която не се заключва. 

Гробът е дълъг 3.56 т и широк 1.63 т. Обграден е с правоъгълна циментова 
рамка и е без могила. Главата на гроба е ориентирана на югозапад. При главата 
има червен фес с чалма от зелен плат, които са покрити с ламарина, за да не ги 
вали дъжд и сняг. От двете страни на феса с чалмата са подредени‘саксии с из- 
куствени цветя. При краката има отломък от надгробен камък, вграден в цимен- 
това рамка. 

Вдясно от гроба има голям стар дъб, а вляво — по-младо габърово дърво. 
Тези дървета, както и дърветата извън оградата на гроба, се смятат за свещени. 
Вярва се, че отсичането им или нарушаването на тяхната цялост е грях и донася 
на похитителя нещастие или смърт. 


Цит. съч, с. 50; В. Маринов, 3. Димитров, Ив. Коев. Принос към изучаването на бата и културата на 
турското население в Североизточна България. — Изв. на стнографския институт с музей, 1955, № 2, 104—105. 


"на добруджанските двуобредни свстилиша“. - Добруджа. Т. 11. с.95. 

9 По-подробно по този въпрос вж. в рецензията ми за цитираната книга на М. Стайнова, публикувана в този. 
брой, с. 119. 

"оТ. Ив. Живков. Цит. съч. с.154. 

В стената срещу 
главата и срещу крака- 
та има по една ниша 
за палене на свещи. 
Тези ниши се затваряг 
с ламаринени капаци. 
В стената вдясно от 
входа също има ниша, 
в която посетителите 
на тюрбето оставяг 
пари -- за хаир (благо- 
деяние, благотвори- 
Телност). 

Гробницата и дър- 
ветата около нея са 
обградени с телена 
ограда, която има гробът на Назър баба в с. Звезделина" 
вход с врата на севе- 
роизточната страна. От двете страни на входа има розови храсти (трендафил). 

За поддържане на гробницата се грижи лице, избирано в една от алианските 
общини в селото (освен джем алианската община в Източните Родопи се нарича 
и тьол). В момента тази длъжност се изпълнява от Хюсеин Хааде, който я е на- 
следил от баща си Хааде Шевкет. Основното задължение на лицето, което се 
грижи за тюрбето, е всяка седмица в четвъртък и неделя вечер да пали свещи 
при гроба. 

Гробницата се посещава масово от населението на селото на Невруз (21 
март), на Ашура (шиитски помен, честван на 10-ия ден на м. мухаррем) и на 
двата байрама. Тогава посетителите палят свещи при гроба, а някои жени носят 
и поставят около него саксии с изкуствени цветя като адак (оброк) или за хаир. 

Празникът на тюрбето, както и на селото, е на 10 юни. Тогава също се ходи при 
гроба, за да се палят свещи и да се носят саксии с изкуствени цветя. За този праз- 
ник се коли курбан. който се приготвя при тюрбето. За курбана се колят овни. Те са 
купувани с пари, събрани на празника от предната година чрез наддаване от мест- 
ните жители и гости. Този начин на събиране на пари за празничните курбани е 
широко разпространен сред алианските села с тюрбета в Източните Родопи. 

За Назър баба — патрона на гробницата, местното население няма рационал- 
ни знания. Идентифицирането на Назър баба като реална личност се затруднява 
и от обстоятелството, че той се смята както за мъж, така и за жена. Тези схваща- 
ния са инспирирани от сънища. Според някои селяни Назър баба е сънуван като 
мъж, който бил нисък, с тадж на главата и с дълга бяла брада. Според други се- 
ляни Назър баба е сънуван като жена с черна (или руса) коса, дълга до кръста, а 
от гърлото надолу била като скелет. („само кокали, кости“). За „доказателство“, 
че Назър баба се явява в женски образ, ми беше разказан от местните хора след- 
ният случай. Един път този, който отговарял за тюрбето, забравил да отиде да 


Автор на всички снимки — Л. Миков. 

запали свещите. Тогава „той (Назър баба) дошъл у дома му и му чука“. Човекът 
бързо се сетил кой и защо му чука на вратата и веднага отишъл да запали свещи- 
те в тюрбето. Но „га отворил портата (на тюрбето) и видял, че някакво женско 
там от гроба (излиза) — все едно, че е огън“. Описаният случай обогатява предста- 
вата за Назър баба — освен като женска, той е схващан и като-огнена хипостаза. 

За Назър баба има още една локална представа — той не търпи покрив над 
себе си. Преди години мъже от селото са правили опит да поставят покрив над 
тюрбето му. Но когато покривът бил направен, на другия ден хората от селото 
го намерили преместен и, както твърдят, без да се е счупила нито една керемида. 

По вероизповедание цялото село е еднородно — всичките се смятат за къзъл- 
баши. Старото име на селото е Каяалтъ. 


Гробницата на Хъзър баба в с. Горна Крепост, Кърджалийско. 


Гробницата се намира на източния край на селото в очертанията на широка 
поляна, обградена със стари дъбове и габъри. Вярва се, че тези дървета са на Хъ- 
зър баба и затова се смятат за свещени. Отсичането им или нарушаването на 
тяхната цялост от човек се определя за грях. 

До 1912 г. гробът е имал само дървена ограда с правоъгълна форма. През 
1912 г. дървената ограда е подменена с каменна, кояго също е била с правоъгълна 
форма. През 1939 г. е построена осемстенва каменна гробница с покрив. Строите- 
ли на гробницата са били Аврам, Изгор и Андон -- български майстори от Смо- 
лян. Задачата на тези строители била да направят седемстенна гробница — такова 
е било желанието на местното население, което е искало гробницата на Хъзър баба 
да бъде със седем стени, каквато е гробницата на Осман баба в с. Текето, Хас- 
ковско. Впоследствие обаче майсторите построяват осемстенна гробница, защото 
не са могли да преодолеят трудността за реализиране на седемъглова основа. 

Гробницата е изградена с камъни конгломерати. Покривът има форма на 
осемстенна пирамида. Той е дървен и е покрит с керемиди. До нивото на земята 
стените на гробницата са 
почти. квадратни (около 
3.20 т) и са дебели около 
0.60 т. На югоизточната, 
южната и югозападната 
стена има по един про- 
зорец. Гробницата е из- 
мазана отвътре и отвън с 
хоросан. 

Входът на гробницата 
е на изток. Пред него има 
по-ниско правоъгълно 
преддверие, направено 
през 1991 г. за събуване 
на посетителите. То е 
широко около 1.70 т и 


дълго около 3.00 т. TMo- 
Гробницата на Хъзър баба в с. Горна Крепост крито с с циментова 

плоча и керемиди. От 
преддверието в тюрбето 
се влиза по две стъпала. 
По стените на преддве- 
рието са вклинени же- 
лезни скоби, с които се 
придържат саксии с из- 
куствени цветя. 

Входът на преддве- 
рието е с врата, която се 
заключва. 

Гробът се отличава 
с необикновено големи- 
те си размери. Той е 
дълъг около 5.25 ш и 
широк около 1.85 т. 
Върху него има могила, 
покрита с мазилка. В двата края на могилата има по една каменна плоча — 
на югозапад за главата и на североизток за краката. И двете плочи са от ва- 
ровик. 

Плочата при главата е с грубо изработен детайл, символизиращ тадж или 
чалма. Той е покрит с тъмнозелен и плетен на една кука тадж, под който е 
навита чалма от зелен плат. На североизточната страна на плочата има над- 
пис на османотурски език в стил рика — късен стил на писане. В текста има 
правописни грешки, което показва недобро познаване на правописа. Този 
надпис гласи: 

Фатиха (молитвена формула за смърт) 

Защото за вярващите, посещението (3) 

на последното жилище (гроба) на Хъзър баба (2) 
молитва за човек като него 

е удовлетворение за теб 

година 

. 550г. х. / 1155 r." 

Плочата при краката е по-малка. Тя има леко скосени и заоблени рамена. На 
югозападната й страна е нарисувано с тъмна и бяажна боя стилизирано изобра- 
жение на цвете в саксия. В контурите на саксията е изписана цифрата 550. 

Могилата на гроба е покрита със зелено платно, върху което в горната част 
на гроба е постлан домашно тъкан пешкир. Целият гроб е обграден с подредени 
върху перваза на могилата саксии с изкуствени цветя. Те се редуват с четирина- 
десет еднотипни мраморни свещници. Вляво от плочата при главата има дърве- 
на каса. 

Стените на тюрбето са украсени с малоформатни и везани панамени платна, 
поставени в рамки. Изображенията върху тези платна са: две рози в саксия, две 
птици на клонка, два петела един срешу друг, два щъркела. два елена, момиче на 


Надгробният паметник на Хъзър баба (при главата) 


етн ыр 


1! Преводите и характеристиките на стила на всички представени тук епяграфски текстове са направени от 
г-жа Зорка Иванова, за косто й благодаря най-сърдечно. 

кон и др. Между рамките с везбените изображения са поставени щампи с порт- 
ретите на Хазрети Али и синовете му Хасан и Хюсеин, на 12-те имами, както и 
няколко щампи на сцената „Ибрахимова жертва“. Има и щампа на сцената „По- 
гребението на Али“, която е поставена в рамка на тоалетно огледало. 

Гредите от най-долния ред на тавана образуват квадрат. От центъра на 
осмоъгълния таван се спуска греда, която завършва с модерен полилей. 
Тюрбето е електрифицирано. 

Почти целият под е покрит с черги, одеала и дюшеци, а до стените са подре- 
дени възглавници. На много места около гроба има тесписи (броеници). 

Обзавеждането и украсата на тюрбето се дължат на поклонници, които са ос- 
тавили посочените вещи като адак, за хаир. Вдясно от входа има голям куп с 
подредени черги, Одеала и дюшеци, също дадени от поклонници като адак или 
за хаир. 

Отвън над входа на тюрбето с написано с черна блажна боя Hizir Baba. Надпи- 
сът се намира между стрехата на стената и покрива на преддверието. Вдясно от 
входа на преддверието има текст на турски език, написан от Юзеир Тефик Кам- 
бер преди няколко години. Този текст гласи: 

1. 1939г. 

2. Хъзър баба 

3. през 474 г. х. / 1081—1082 г. 

4. 14 мъже дошли (5—6) от Хорасан 
5. в Румелия 

б: == 

Североизточно от тюрбето и непосредствено до него има имарет. който е по- 
строен също с камъни конгломерати. Той представлява правоъгълна сграда с 
четирискатен покрив. Имаретът се състои от две помещения — кухня за пригот- 
вяне на курбан и по-голяма стая за сбирки и гости. Входът на имарета се намира 
на южната стена. Той ес врата, която също се заключва. 

Поддържането на тюрбето и имарета се поверява на лице, което се избира в 
джем (гьол). Лицето. което в момента изпълнява длъжността на отговорник или 
заведар на тюрбето, е Рамадан Халил Юзеир, р. 1922 г. в селото. Неговото ос- 
новно задължение е да пали по седем свещи всяка седмица в четвъртък и неделя 
вечер. 

Празникът на тюрбето и съответно на селото е на | май. Тогава се коли кур- 
бан и идват гости алиани от съседните села Люляково, Болярци, Мургово. Чиф- 
лик и Бащино, както и от Североизточна България. 

За курбана на празника се колят обикновено две крави, защото алианите в се- 
лото се смятат за къзълбаши-бобаи. С коленето на две животни те се различават 
от алианите-бекташи, които колят едно животно за курбан. Освен овни и крави, 
къзълбашите от района колят за курбан и биволи -- такава например е традиция- 
та в съседното село Бащино. - 

И в това село част от представата за патрона на тюрбето се основава на Cb- 
нища. Според тях той е бил едър мъж с дълга до пояса брада. От друга страна, в 
представата на хората Хъзър баба бил много висок човек -- 70 аршина. Затова и 
гробът му е дълъг повече от 5 т. Освен това се вярва, че той с умрял на мястото. 


където е гробът му. Най-същественото във вярванията за Хъзър баба е, че той 
пази хората от беди и им помага при 

Тюрбето на Хъзър баба в с. Горна Крепост е основен религиозен център на 
алианите от Кърджалийско. 

В с. Горна Крепост има и сунитска махала с джамия. Старото име на селото е 
Каралар. 


Гробницата на Налбантъ баба край с. Равен, Момчилградско 


Тази гробница се намира на шосето между Момчилград и с. Равен (днес 
вдясно на автобусната спирка за с. Плешинци в посока към с. Равен). В нея има 
два гроба — на Налбантъ баба и на жена му. До 70-те години тя е била открита — 
имала е само четиристенна каменна ограда. При ремонт на пътя (асфалгиране 
на шосето), направен около 1970—1975 г., северозападната стена на тюрбето се е 
срутила. По време на този ремонт са били открити 4—5 гроба, които са се нами- 
рали при тюрбето, т.е. извън оградата му. След ремонта на пътя стената на 
тюрбето се възстановява, прави му се циментов под и се покрива с две цименто- 
ви плочи, образуващи двускатен покрив. Тогава на югоизточната стена се прави 
и каменна пристройка за автобусна спирка към с. Врело. Тази пристройка е по- 
малка. Тя има прозорец на източната стена, вход без врата на южната стена и 
също е покрита с циментова плоча. 

Входът на тюрбето е на североизточната стена и е с врата, която не се за- 
ключва. Към центъра на външната и вътрешната страна на тази стена има по 
една малка ниша за оставяне на пари от посетители и за съхраняване на свещи. 
На северозападната стена има малък прозорец с метална решетка. 

Стените на тюрбето са изграден с камъни конгломерати и имат различни 
размери. Височината на северозападната и югоизточната стена е около 1.70 т, а 
на североизточната и югозападната е около 2.25 т. Дължината на северозапад- 
ната и югоизточната стена е около 5.20 т, а на североизточната и югозападната 
е около 4.40 т. Дебелина- 
та на стените е около 
0.50 па. 

Двата гроба в тюрбе- 
то са обградени с обща 
циментова рамка, боя- 
дисана със зелена и ка- 
фява блажна боя. Дъл- 
жината на гробовете е 
около 2.35 т, а ширина- 
та им поотделно е око- 
ло 1.85 т. Двата гроба 
са с еднотипни надгроб- 
ни камъни — на югоза- 
пад за главата и на севе- 
роизток за краката. Ос- 
вен това те имат и едно- 
типни могили, които са Гробницата на Налбантъ баба край с. Равен 

направени от сковани 
летви и са покрити със 
зелен плат. 

Надгробните камъни 
при главата са с грубо 
оформени чалми и са 
боядисани със зелена 
блажна боя. Върху севе- 
роизточната им страна 
има текст, написан на 
османотурски език с 
елементи от традицион- 
ния стил несх (несих) и 
елементи от късния 
стил на изписване рика. 
Краят на текста върху Гробовете на Налбанть баба и на жена му 
двете надгробия е 
закрит на едно и също място от дървените могили. Видимата част от текста 
върху надгробията е еднакъв и гласи: 

1. Фатиха 

2. В името на Аллах, Всевишния 

3. -. името на извора 

4. „на живота 

5. на (във)... последния час (на живота) 

Каменните надгробия при краката са по-малки, като горните им рамена са 
скосени. При главата и краката на двата гроба има по един железен свещник. 
Тези свещници са извън общата рамка на двата гроба и са циментирани в пода 
на тюрбето. 

Подът около гробовете с застлан с черги и овчи кожи. Стените не са измаза- 
ни, но са варосани. Липсва украса, което се дължи на обстоятелството, че тюрбе- 
то се намира на ненаселено място. Отговорник за поддържане на тюрбето е 
Сеид Ахмед от с. Равен (р. 1923 г. в с. Башино). 

Празникът на тюрбето се провежда винаги след 7 октомври, но не по-късно 
от две седмици след тази дата. На него присъстват предимно алиани от Мом- 
чилградско. 

Според някөи алиани от околните села, както и от Момчилград, двата гроба 
са на мъж и жена — семейна двойка. Мъжът е бил налбантин — подковавал е ко- 
нете и магаретата на минувачи. Смята се, че той и жена са му живели близо до 
мястото, където сега е тюрбето им. Предполага се, че те са били по-скоро къзъл- 
баши, отколкото бекташи, защото жената при къзълбашите била на по-голяма 
почит. 


Гробницата на Ибрахим баба при с. Равен, Момчилградско 


Тази гробница се намира на западния край на с. Равен и точно на | Кт от 
гробницата на Налбантъ баба и жена му. До 80-те години тя е била без покрив, 
защото до гроба е имало три дървета — два дъба и един габър. Гробът и дърве- 

тата са били обградени с 
четириъгьлна каменна 
ограда. След 1980 г. дър- 
ветата при гроба са изко- 
ренени, а на мястото на 
каменната ограда е по- 
строена четиристенна 
сграда с нов каменен гра- 
деж и четирискатен кере- 
миден покрив. Стените 
на сградата са измазани 
само отвътре. Значител- 
но е променен и видът на 


Някои алиани от село- 
то свързват покриването 
Гробницата на Ибрахим баба при с. Равен (сред дъбови дървета) На тюрбето с настъпила- 

та след това суша. Су- 
шата в селото се обяснява и с мнението, че през последните 10--15 години „хора- 
та станали по-лоши“, но основната причина за нея се смята изкореняването на 
трите дървета при гроба. , 

Тюрбето на Ибрахим баба се намира при вековни дъбове, които с течение на 
годините са намалели значително. Преди 7--8 години част от тях са изкоренени 
от силна буря. Днес са останали около 22 дървета. Дърветата при това тюрбе 
също се възприемат за свещени. Затова всяко посегателство върху тях се смята. 
за грях, който не остава безнаказан. Във връзка с това ми беше разказан следният 
случай. Преди няколко години на поляната пред тюрбето имало военен лагер. 
Един от войниците запалил огън в хралупата на един дъб и подпалил част от 
клошите му. След като войникът загасил огъня по дървото, запалил по невнима- 
ние палатката си, кояго изгоряла. 

На няколко метра от тюрбето има стар кладенец. През 1994 г. той е обновен 
от местен бекташ, на когото му се явил сън да направи циментов геран. 

Входът на тюрбето е на югоизточната стена и има врата, която не се заключ- 
ва. Вляво от входа е поставена табела с надпис на български и турски, който 
гласи: „Текето Ибрахим баба, Кедикчал“. Теке (дервишки манастир, обител) при 
тази гробница не е имало, но тя е наречена така, защото терминът „теке“ и 
„тюрбе“ се употребяват много често като синоними от местното алианско насе- 
ление. Кедикчал с старото име на бекташкото село Горна Чобанка, което сега е 
съсдинено със с. Равен. я 

От вътрешната страна на югоизточната стена има две ниши: малка — за съ- 
биране на пари, и по-голяма — за съхраняване на свещи и на чашки за ритуално 
пиене на ракия. На северозападната стена има прозорец и надпис на турски, 
който в превод гласи: „Добре дошли, гости!“. 

Височината на тюрбето до покрива е около 2.00 т. Североизточната и югоза-+ 
падната стена са дълги около 4.25 т, а югоизточната и северозападната — около 
7.20 т. Дебелината на стените с около 0.50 т. 

Гробът е дьльг около 2.90 т и широк около 1.20 т. Върху него има могила, 
която е направена от сковани летви и е покрита със зелен плат. Камъкьт при 
главата е ориентиран на югозапад. Той е без 
надпис и е боядисан със зелена блажна боя. 
Горната му част наподобява примитивно 
оформен тадж. Вляво от камъка има 
дървена касичка. Камъкът при краката и 
первазите на гроба са облицовани с 
фаянсови плочки. В двата края на гроба 
има по един метален свещник, вграден в 
пода. 

Обзавеждането на тюрбето е скромно. 
Подът около гроба е застлан с черги. Има и 
възглавници за сядане, поставени главно 
при югозападната стена. Тази стена е и yk- 
расена. 

Специфичен акцент в нейнаћа украса е 
една голяма темперна картина, поставена в 
центъра на стената, т.е. точно зад камъка 
при главата на гроба. Тя е нарисувана от 
художник любител от Момчилград и пред- 
ставлява копие на една от най-популярните 
картини на руския художник К. П. Брюллов 
(1799—1852), известна с наименованието 
„Всадница“?. Мотивът за поставянето на 

2 - тази картина в тюрбето става ясен от един 
Надгробният паметник на Ибрахим баба детайл в нея, който отсъства в оригинала. 
(при главата) и любителско копие на кар- Той се намира в десния долен ъгъл и пред- 
тината „Всадница“ на К. П. Брюллов ставлява изображение на жертвения овен с 

ангела Джебраил върху него от добре из- 
вестната сцена Ибрахимова жертва, щампата на която е широко разпространена 
в украсата на тюрбетата от района. Връзката между картината на Брюллов и 
сцената от щампите се основава на две аналогии: едната е между „всадницата“ 
(ездачката) и ангела, изобразяван с крила и рокля, а другата е между коня на 
„всадницата“ и жертвения овен като четирикраки животни. Наличието на тази 
картина в тюрбето означава, че местните алиани са допуснали и възприели 
асоциирането на неговия патрон Ибрахим баба с кораническия персонаж Хазре- 
ти Ибрахим". Тази асоциация обаче е породена доста късно — след покриването 
на тюрбето, когато е поставена и картината. В украсата на стената е включена и 
една щампа с образа на Хазрети Али, поставена вдясно от картината. 

Отговорник за тюрбето е Тасим Тасим от Д. Чобанка (Кедикчал), р. 1938 г. 
Неговото основно задължение е да пали свещи при гроба два пъти всяка седми- 
ца — в четвъртък и неделя след обяд. 


12 Картины Государственной Третьяковской галереи. Вып. 3. М. 1967, № 36. 
13 Коран, сура 37 (Редиците = Саффат), аети 101—107. 

Празникът на тюрбето и на старото село Кедикчал е на 7 октомври. Тогава се 
колят по 10--15 курбани (овни), които са купувани с пари от дарения и са пригот- 
вяни на поляната пред тюрбето. 

Присъствието на несемейни млади хора на този празник е разрешено, но има 
празници, на които тяхното присъствие е забранено. Такъв е празникът на тюр- 
бето на Акчач баба и на Есма баба, които също се намират в района на Кадик- 
чал. Понеже празниците на тези тюрбета се схващат и провеждат по-скоро като 
религиозни сбирки, присъствието на несемейни млади хора се забранява по ана- 
логия със забраната за присъствие на несемейни млади хора на сбирките на 
гьола (джема). 

За Ибрахим баба се знае, че с бил восначалник от Хорасан и е погребан на 
мястото, където е починал. Според легендите той е починал по едно и също 
време с други военачалници от Хорасан, погребани в района и обявени за 
светци, т. е. за патрони на тюрбета. 

Преобладаващата част от населението в самото село Равен са сунити, поради 
което в него има джамия. 


Гробницата Елмалъ баба в с. Биволяне, Момчилградско 


Тази гробница се намира в гориста местност, която е част от землището на 
с. Биволяне. По своето устройство тя е доста специфична и няма аналог в Bouira- 
рия. 

Гробницата е съставена от две части — мъжка и женска. Мъжката гробница се 
нарича Елмалъ баба. В нея обаче има шест безименни гроба. Женската гробница 
е на Фатима (дъщерята на 
Пророка Мохамед, съпруга- 
та на Хазрети Али) и се 
смята за част от мъжката 
гробница, т.е. като седми 
гроб към нея. Уникалността 
на двете гробници като цяло 
се състои във факта, че те 
възпроизвеждат почитането 
на числото седем при алиа- 
ните с общо седем гроба, а 
не чрез седемстенна сграда, 
каквито са средновековните, 
бекташки гробници в Бълга- 
рия“. 

До 60-те години на века 
двете части на гробницата 
са били открити, но обградени поотделно с четиристенни каменни огради, 
височината на които е била около 1.50 т. Към 1965 г. частите на гробницата се 


Гробницата Елмалъ баба и джамията зад нея в с. Биволяне 


14 Имам предвид следните гробници: на Ак Язълъ баба в с. Оброчище. Балчишко; на Кълемли баба при Све- 
тинлийските възвишения край с. Калугерово (Графитово), Новозагорско; на Демир баба край с. Свешари, Испе- 
рихско; на Осман баба в с. Текето, Хасковско - всичките построени вероятно през ХУІ в. 

покриват, като преди това се надстроява оградата само на мъжката част. 
Таваните на двете части са дървени и покрити с керемиди. Покривът на мъжката 
част е четирискатен, а на женската с трискатен, защото с залепен за 
североизточната стена на мъжкото тюрбе. 

Мъжкото тюрбе е дълго около 10.90 т и широко около 5. 50 т. Стените са 
високи около 2.40 т и дебели около 0.60 т. 

Входът на тюрбето е на североизток. Той се отличава с аркоподобна форма, 
висок е около 1.40 т и има врата, която не се заключва. 

На югоизточната стена има малък прозорец, а от вътрешната страна на тази 
стена има две ниши: едната е за съхраняване на свещи, а другата с за събиране 
на пари. 

Таванът на това тюрбе се подпира по дължината с три дървени и четиристен- 
ни колони, боядисани със зелена боя. Доста специфично е архитектурното реше- 
ние на самия таван, тъй като в средата му има осемелементен купол, боядисан с 
жълта боя. По всяка вероятност този купол е направен, за да изпълнява функция- 
та на общ тадж, както и да 
символизира небесния рай, 
в който според мюсюл- 
манските вярвания душите 
на мъртвите влизат след 
кат преминат осем npe- 
пятствия (врати, стъпала). 

Шестте гроба са разпо- 
ложени успоредно един на 
друг, като надгробните ка- 
мъни при главата са на 
югозапад. Върху гробовете 
има могили, направени от 
дъски и покрити със зеле- 
но платно. Дължината на 
тези гробове е около 3.00 
Осемстенният тадж-купол на тавана в гробницата Елмалъ баба. та ширината е около 

70 m. 

Каменните надгробия представляват грубо изсечен варовик във вид на коло- 
ни и плочи. Надгробните камъни за главата са без надписи и с различни големи- 
ни. Част от тях имат грубо оформени върхове, покрити с чалми от зелен плат. 
Най-голям е надгробният камък на първия гроб от югоизточния фланг. Този 
гроб според някои е на Елмалъ баба, а според други — на Хюсеин (по-малкият 
син на Хазрети Али от Фатима). Втори по големина е надгробният камък на чет- 
въртия гроб. Най-ниски са надгробните камъни на гробовете от северозападния 
фланг. Броени от югоизток на северозапад, надгробните камъни при главата 
имат следните приблизителни височини: І гр. — 1.60 m, П гр. — 1.15 m; Ш гр. (без 
чалма) — 0.45 т, ІУ гр. — 1.50 т, У гр. (без чалма) — 0.50 т, УІ гр. (без чалма) — 
0.50 т. На югозападната страна на тези камъни е вклинен по един железен свещ- 
ник. При най-високия или първия камък има желязна каса, циментирана в пода. 
Подът около гробовете е застлан с черги. 

Украсата на тюрбето е съсредоточена 
главно в лявата част на югозападната стена, 
т. е. зад гробовете от югоизточния фланг. Тук 
са поставени малоформатни панамни платна 
в рамки с везани изображения на цветя във 
ваза, две птици, два щъркела. Между тях има 
и две щампи: на Пророка Мохамед в мла- 
дежка възраст и на сцената Ибрахимова 
жертва. Има и рамка с четири отделения, в 
които са включени образите на Хаджи Бек- 
таш Вели, Хюсеин и Хасан (по-големият син 
на Хазрети Али от Фатима). В същата рамка 
е поставена и щампа на Светото семейство, 
като на първи план с Хазрети Али със сабята 
Зюлфикяр и Фатима, на втори план е Проро- 
кът Мохамед с внуците му Хасан и Хюсеин, а 
на трети план е ангелът Джебраил. 

Декоративно предназначение има и един 
чифт еленови рога, закачени на средната ко- 
лона на тюрбето. Еленът е почитано животно 
сред местното бекташко население и затова 
ловът му е забранен. 

Полумракът в тюрбето, грубата монумен- 
талност на част от надгробните камъни, са- 
мото наличие на шест впечатляващо големи 
гроба и отпускащата светлина на запалените свещи придават на посетителя 
несравнимо усещане за мистика. 

Непосредствено зад северозападната стена на тюрбето и успоредно на гробо- 
вете в него с намират три гробни ями, две от които са ясно очертани от дълбоко 
слягане на земята. Според мен тези гробни ями са продължение на гробовете в 
тюрбето и заедно с тях са били гробове от обособено гробище. Фактът, че само 
или точно шест от всички гробове в това гробище са били обградени с обща ог- 
"рада за основаване на тюрбе, е достатъчно показателен за преднамерено следва- 
не на конкретен количествен параметър, обслужващ определени религиозни въз- 
гледи. $ 

В съответствие с тези възгледи е включен и седми гроб, който е безспорно 
възпоменателен. Това е символичният гроб на Фатима, с който е обособена от- 
носително самостоятелна гробница. Съчетаването на този гроб с мъжките гро- 
бове с и следствие от култовата почит към Фатима сред бекташите и по принцип 
сред всички алиани. 

Стените на това тюрбе са високи около 1.70 т и дебели около 0.65 т. Югоиз- 
точната и северозападната стена са дълги около 3.10 т, а югозападната и севе- 
роизточната — около 2.57 т. 

Входът е на северозападната стена, висок е около 1.28 т и има врата, която не 


се заключва. Тюрбето е без прозорец. 


Каменното надгробие при главата на 
първия гроб от югоизточния фланг в 
гробницата Елмалъ баба 

Гробът на Фатима е всъщност обикновен дървен ковчег, който е дълъг 2.00 т 
и е покрит със зелено платно. Този ковчег обаче не е вкопан и е ориентиран с 
главата на югозапад. Малко вдясно от горната част на ковчега има стар и вкопан 
полуплосък камък, който се смята за надгробен камък при главата. В този камък 
също има вклинен железен свещник, а вдясно от ковчега има и метална касичка. 

Наличието на невкопан дървен ковчег, както и на вкопан камък за надгробен 
знак при главата, ми дават основание да предполагам, че за основаването на 
това тюрбе с използван действителен гроб (най-вероятно мъжки), който се е на- 
мирал в непосредствена близост до гробовете от мъжкото тюрбе. 

Подът на тюрбето е застлан с черги и дюшеци. На югозападната стена е пос- 
тавено огледало, а на югоизточната стена е окачено малко панамено платно в 
рамка с везани изображения на две птици. На тази стена има и една щампа на 
ръката на Фатима с око в средата на дланта. През последните години от тази 
щампа се поражда нов мит — разпространено е схващането, че в тюрбето са 
„погребани“ ръка и око на Фатима. 

Празникът на тюрбето Елмалъ баба, както и на самото село, с на 9 септемв- 
ри. Тогава посетителите на тюрбето са най-много. Това са предимно алиани от 
селото и от близките в района села, но пристигат и алиани от Хасковско, а също 
и от Североизточна България -- например от с. Ябланово, Котленско. 

Мъжкото тюрбе се посещава както от мъже, така и от жени, които се молят 
при всеки надгробен камък за главата, като започват от най-големия камък на 
югоизточния фланг. Тюрбето на Фатима се посещава само от жени. На този 
празник има обичай болни и бездетни жени да пренощуват при тюрбето с надеж- 
да за помощ от светицата. 

Според данни на сунити от района, тюрбето Елмалъ баба е основано заедно с 
тюрбето на Ахат баба в с. Постник и с женското тюрбе при с. Девинци, Момчил- 
градско. з 

На югозапад от тюрбето Елмалъ баба и близо до него се намира действаща 
джамия без минаре. За езан (призив за молитва) мюезинът използва един голям ка- 
мък с цилиндрична форма, който се намира в двора на джамията. Тази джамия има 
каменен градеж, но според местните бекташи тя първоначално е била дървена. 

Наличието на джамия в бекташко село, каквото е Биволяне, както и посещава- 
нето й за молитви от местни бекташи, са доста нёобичайни факти. 

Добре известно е, че бекташите и къзълбашите не влизат в джамия и изобщо 
не я ползват като молитвен дом. Съществуването на действаща джамия в изцяло 
бекташко село. която се намира и в непосредствена близост до бекташко тюрбе 
в него, не може да има друго обяснение, освен че тя е направена, за да се използ- 
ва в най-голяма степен формално. В случая тази джамия служи като фасада пред 
преобладаващото сунитско население в района за благоразумно скриване на вя- 
рата или отказване от нея — широко разпространен принцип сред бекташите, 
известен с арабското название „такиййа“. Следването на този принцип се при- 
знава и от самите алиани, за които джамията в с. Биволяне е средство за мнимо 
приобщаване на бекташите към мнозинството на сунитите в района. Във връзка 
с това къзълбаш от с. Широка поляна, Хасковско“, сподели: „Те (сунитите) са 


15 Не посочвам името на информатора по разбираеми, надявам се, причини. 

сто пъти повече от нас, по-калабалък (са). Щем, не щем, трябва са се подчинява- 
ме на тоа (калабалък)“. Според него алианите били по-малко, защото халифите 
преди Хазрети Али - Абу Бакр, Омар и Осман, привлекли по-голямата част от 
мюсюлманите за техни последователи, т. е. за привърженици на сунизма. 

По сведения на местни бекташи джамията е ползвана за религиозно обучение 
на ученици от медресе при самата джамия. Медресето се е намирало в двора на 
джамията, където е имало 
общежитие за ученици и 
учители с около 10—15 
стаи. Отделно е имало и 


е закрито между 1930-- 
1935 г.в. Със сигурност се 
знае, че Хюсеин Байрам от 
Биволяне, р. 1905 г., е бил 
ученик от последния ви- 
пуск на медресето. Послед- 
ното сведение ми дава ос- 
Фасадна украса на чешмата в двора на джамията в с. Биволяе НОвание да предполагам, 

че предните и главно на- 
чалните випуски на медресето са учили поне едно десетилетие преди началото на 
ХХ в. Оттук следва, че това медресе вероятно е действало и в края на ХІХ в. От 
друга страна обаче, органичната му връзка с.джамията поставя под въпрос лоял- 
ността на мотивите за неговото основаване и функциониране. Показателен пример 
в този смисъл е един гроб, намиращ се вдясно от входа на мъжкото тюрбе. Той е 
обграден с железни решетки и се знае, че е на местен ходжа, учил в медресето и 
умрял около 1945 г. Погребването на този човек със звание ходжа при самото 
тюрбе, а не в селското гробище или двора на джамията, е още едно доказателство 
за мнимата промяна на вярата сред местните бекташи. Подобен смисъл се съдър- 
жа и в украсата на чешма, намираща се в двора на джамията и строена през 30-те 
години. Фасадната плоча на чешмата е украсена с релефен мотив, който наподобя- 
ва очертание на михрабна ниша. В контурите на мотива са вписани три окръжнос- 
ти — една на върха и две в основата. Аналогията им с други примери в изкуството 
на българските алиани е предпоставка да смятам, че броят и начинът на разполо- 
жение на тези орнаменти са по всяка вероятност символични. Като брой те съот- 
ветстват на Свещената троица при бекташите (Аллах, Мохамед, Али), известна с 


16 Според В. Арденски повечето медресета в Родопите са закрити между 1908—1912 r., но в селища като Ma- 
дан, Могилица и др. са просъществували до 1928 г. (В. Арденски. Ролята на медресетата в помохамеданчва- 
нето. - Родопи, 1972, № І, с. 26). Според О. Кескиоглу от 1928 г. започва отнемане на привилегиите на мюсюл- 
манските училища в България (медресета и мектеби), а от 1934 г. започва ограничаване на техните правомощия. 
(О. Keskioğlu. Bulgaristan'da turkler. Ankara, 1985, s. 73). За наличието на мюсюлмански училища в България (без 
Родопската област) до 1930 г. вж. А. Haydar. Bulgaristan maarifi. Istanbul, 1931 

названието „теслис“ (ар.) 
или „ючлер“ (тур.). Като 
композиция те съвпадат с 
високопоставеността на 
Аллах и с равнопоставе- 
ността между Пророка 
Мохамед и Хазрети Али. 

Източно от тюрбето 
Елмаль баба, непосредст- 
вено до него и сред гора 
от дьбове и габъри се на- 
мира селското гробище, 
част от което се смята за 
старо дервишко гробище. 

а Предполага се, че повече- 
Каменни надгробия от дервишкото гробище в с. Биволяне (ляво то гробове в старото гро- 
— на Сеид дервиш Али, ум. 1813 г; дясно - на Сеид дервиш бище са на бекташки Nep- 
молла Салих, мейданджи). виши, умрели по време на 
чумна епидемия. Тук до- 
кументирах три каменни надгробия с османотурски надписи, изработени в стил 
несих с елементи на сюлюс. Текстовете върху тези надгробия гласят: 
1 камък: 
1. Фатиха 
2. Благопожелание за блажен вечен сън 
3. Създателят (Бог) да опрости греховете му 
4. За душата на сеид шейх Осман деде (да бъде прочетена молитва) 
5. Година 1229 г. х. | 1813—1814 г. 
П камък: 
1. Фатиха 
2. Благопожелание за блажен вечен сън 
3. Създателят (Бог) да опрости греховете му 
4. Сеид дервиш Али 
5. За душата му (молитва) 
6. Година 1228 г. х. / 1813 г. 
Ш камък: 
1. Фатиха 
Благопожелание за блажен вечен сън 
3. Създателят (Бог) да опрости греховете му 
4. Сеид дервиш молла Салих 
5. Мейданджи (метач) За душата му (вероятно молитва) 

Тъй като нямам никакви поводи да се съмнявам в достоверността на тексто- 
вата информация върху тези надгробия, смятам, че тя по категоричен начин 
удостоверява два факта. Единият е, че при тюрбето Елмалъ баба е имало дер- 
вишко (бекташко) гробище — това става ясно от посочените длъжности на по- 
койниците (шейх, деде, дервиш). Другият факт е, че в края на ХУШ в. в 
с. Биволяне е имало бекташи — това се подразбира от съпоставката между 

длъжностите на покойниците Осман и Али и датата на смъртта им (1813— 
1814 г.). От своя страна тези факти кореспондират с едно широко разпростране- 
но сред местните бекташи твърдение, че на мястото на джамията е имало дер- 
вишки манастир, а не християнски, както пише К. Венедикова”. 

При тюрбето Елмалъ баба са подредени няколко каменни надгробия, прене- 
сени от старото дервишко гробище. Между тях има и две надгробия на жени, по- 
чинали през 1838—1839 г. В надгробния им текст едната е наречена „Хафизе, 

дъщеря на Абдуллах“, а другата — „дъщеря на хафъз Ахмед ефенди“. Между 
мъжките надгробия има едно с великолепно моделиран 12-слементен тадж -- 
типичен бекташки знак, и друго, чийто надпис гласи: 

1. Той е вечният творец 

2. Стараейки се, постигнах звание 
3. Доблестният, покоен и опростен 
4. .. сеид молла Салих, син на 

5. Халил ага... 

Посоченото звание (молла) на покойния Салих в този надпис е още едно све- 
дение, което, макар и по косвен начин, доказва, че в селото (при джамията) с 
имало медресе. 

Освен тюрбето Елмалъ баба, което местните жители посещават предимно в 
неделя привечер, за да „четат“ молитви и да паляг свещи, на територията на се- 
лото има още три тюрбета. Две от тях са стари, намират се извън селото и са 
само обградени. Едното с на Исмаил баба, а другото е на Хюссин баба. Третото 
тюрбе е сравнително ново, неподдържано и се намира в гробището. То също с 
без покрив и се предполага, че е с три гроба. 

Въпреки че въпросът за дервишкия манастир (бекташко теке) в с. Биволяне 
остава открит, от всичко изтъкнато дотук може да сё каже, че това село е било и 
продължава да е крупен бекташки център в Източните Родопи. і 

Старото име на с. Биволяне е Мандаджилар. 


жжж 


Разгледаният материал ми дава основание да направя следните по-важни 
обобщения. 

Гробовете в алианските тюрбета са първична форма за сакрализация на съот- 
ветните им патрони. Във връзка с това е формирано и вярването, че в тях са по- 
гребани „божи хора“. „Гробът, споделят алианите от Кърджалийско и Момчил- 
градско, е нашата вяра -- в него вярваме и при него се молим“. 

По-голямата част от представените тюрбета са без покрив в първичната им 
форма. Те са имали само ограда, която е била достатъчна за обособяването и 
схващането им като тюрбета. Според представите на изгочнородопските алиани 
тюрбето може да е без покрив, но задължително трябва да има ограда. Тя с 
нужна за странична защита на гроба на светеца предимно от животни. Затова 
гроб на светец без ограда не се смята за тюрбе. Най-рано от разгледаните тюр- 
бета е покрито това на Хъзър баба в с. Горна Крепост — през 1939 г. Три от ос- 


ПК. Венедикова. За личното в спиграфските паметници от османско време и за тяхното значение като 
исторически извор. - В: Личните документи като исторически извор. С., 1987, с. 189. 

таналите четири са покрити късно — през втората половина на века. Тюрбето на 
Назър баба обаче в с. Звезделина е останало непокрито с оглед на вярването, че 
светецът не търпи покрив над себе си. Основният мотив според мен за покри- 
ване на тюрбетата е по-добрата възможност, която предоставя закритото тюрбе 
за възпроизвеждане на съответните култове и религиозни символи в него. Във 
връзка с това прави впечатление, че закритите тюрбета са предимно в населени 
места, където изтъкнатата възможност се осъществява по-лесно, а обзавеждане- 
то на тюрбетата се съхранява по-сигурно. По принцип обаче в Източните Родо- 
пи преобладават тюрбетата без покрив. Тази първична форма е била характерна 
и за някои бекташки тюрбета в Североизточна България. Един от по-ранните 
примери тук за непокрито тюрбе е това на Али деде, за когото има легенда, че е 
преселник от Хорасан и е баща на прочулия се с невероятните си подвизи Демир 
Хасан баба, както и на брат му Хюсеин баба. Тюрбето на Али деде е документи- 
рано от Фр. Бабингер през 1930 г. То се е намирало недалеч от с. Пчеларово (Ку- 
ванджилар), Шуменско, в гористата местност Паламара и е имало само кръгла 
(?) каменна ограда, висока 1 ш". 

Локализацията на повечето от разгледаните тюрбета е в непосредствена бли- 
зост до гробище — селско (в селата Звезделина и Горна Крепост), смесено: сел- 
ско и дервишко (в с. Биволяне), неустановено (при тюрбето на Налбантъ баба). 
Самото тюрбе Елмалъ баба в с. Биволяне е основано вероятно с дервишки гро- 
бове. Дервишко гробище има и при тюрбето на Демир баба. По данни на Фр. Ба- 
бингер при тюрбето на Али деде също е имало много и обикновени каменни 
надгробия без надписи”. Дервишки гробове има и в двора на тюрбето в с. Вар- 
ненци, Тутраканско. Три гроба на дервиши-пазачи има и в двора на тюрбето на 
Осман баба. Според едно бекташко вярване, когато тук гробовете станат седем, 
щяло да се появи чудо. Основният извод от изтъкнатите обстоятелства е, че ня- 
кои тюрбета са основани вероятно при дервишко гробище, а други са станали 
повод за основаване на такова гробище. 

Символ на връзката между тюрбетата и гробищата са дъбовите дървета, кои- 
то най-често са основната растителност както в гробищата и при тюрбетата с 
покрив, така и в тюрбетата без покрив. Преобладаването на откритите тюрбета в 
Източните Родопи се дължи предимно на дървото до гроба, което обикновено е 
дъбово. Не по-малко показателни са и старите дъбове при тюрбето на Ибрахим 
баба. По-голямата част от тюрбето в с. Варненци е дървена и се вярва, че е на- 
правена само от един дъб. Дъбът при алианите се смята за вековно дърво, което 
с дългите си и прави корени кореспондира със света на мъртвите. Това става по- 
вод за неговото почитане като свещено дърво, от което следва, че култът към 
мъртвите и култът към светците при българските алиани са до известна степен 
взаимообусловени. 


В г. Вабіпрег, Цит. съч. 48—49, ind. 3. Посочената форма на оградата с вероятно грешка в наблюдението 
на автора. В статията на Фр. Бабингер има и други подобни грешки, като най-голямата между тях е констатация- 
та, че „самата гробница (на Демир баба — 6. m., Л.М.) e един правилен осмоъгълник“ (с. 50). Тази грешка се 
среща и у А. Явашов (Цит. съч. с. 12). Същата грешка се повтаря механично и в публикациите на някои съвре- 
менни автори — срв. Д. Овчаров. Човек и добре да живее умира. C., 1992, с. 46. 

19 Ег. Babinger. Цит. съч. с. 49, ind. 3. 

Голяма част от информацията за разгледаните тюрбета съдържа разнообраз- 
ни начини за сакрализация и митологизация на техните патрони. Сами по себе си 
тези начини са твърде специфични и в най-голяма степен равностойни. 

Може би най-силно впечатление на пръв поглед правят необикновено големи- 
те размери на гробовете. В случая имам предвид по-скоро дължината им, която 
варира от 2.35 т (за двата гроба в тюрбето на Налбанть баба) до 5.25 т (за 
гроба на Хъзър баба). Обяснението на самите алиани за тази дължина на гробо- 
вете е, че хората някога и по-специално дошлите в района военачалници от Хо- 
расан били високи 70 аршина. Такава например е представата за Хъзър баба. С 
подобни дължини се отличават и гробовете на Осман баба, Демир баба и Ак 
Язълъ баба. Гробът на Осман баба е дълъг 3.55 т, на Демир баба — 3.74 т, а на 
Ак Язълъ баба — 4.45 т. Необичайната дължина на всички тези гробове е един 
от специфичните начини, с който алианите изразяват култовата си почит към 
светците. Количественото измерение на тази почит се изразява и чрез необичай- 
ната височина на някои каменни надгробия. Такива са три от надгробията при 
главата в тюрбето Елмалъ баба, височината на които е 1.15, 1.50 и 1.60 т. 

Друг специфичен начин за изразяване на култово отношение към някои патрони 
на алиански тюрбета е легендарната информация, фиксирана в епиграфски тексто- 
ве. Такъв е случаят с надписа върху надгробната плоча на Хъзър баба и с надписа 
върху външната стена на преддверието на неговото тюрбе. Според надписа върху 
надгробната плоча Хъзър баба е умрял през 550 г. х. / 1155 г. т. е. през ХИ B., което 
в пределите на българските земи е напълно изключено. Според надписа върху сте- 
ната на преддверието Хъзър баба е дошъл от Хорасан през 474 г.х. / 1081—1082 г., 
т. е. през ХІ в. или 73—74 години след посочената дата на смъртта му в надгробна- 
та плоча. Този алогизъм и изобщо доста изместените назад във времето дати се 
възприемат от къзълбашите в с. Горна Крепост безрезервно, но по същество тези” 


Легендата за дошлите от Хорасан военачалници, обявени след смъртта им за 
светци, е широко разпространена сред всички алиани в България. За тях Хорасан 
е не толкова географска реалия, а по-скоро „земя“, която не им е чужда, но нееи 
тяхна. Според алианите Хорасан е преди всичко „земята“ на техните бойци за 
вярата, поради което те го възприемат предимно като свято място. Това схваща- 
не за Хорасан кореспондира със статута на дошлите оттам мъже. За алианите те 
не са обикновени военни лидери, а „гази“ — бойци за’ вярата, герои в битки 
срещу немюсюлманите. Това с вторият фактор, който обуславя тяхното обявява- 
не след смъртта им за светци. Според легендата те умират по едно и също време 
на местата, където са погребани — един специфичен и едновременно доста попу- 
лярен, не само сред мюсюлманите, начин за мигологизация на тяхната смърт. 


20 Коментар по този въпрос вж. в рецензията ми за цитираната книга на М. Стайнова, публикувана в този. 
брой, с. 19. 

Лобните места на тези воини са превърнати в тюрбета, с които се сакрализират 
усвоените от алианите пространства, т. е. техните поселения в българските земи. 
Голямо влияние за митологизацията на бекташките светци от разгледаните 
тюрбета, както и по принцип, е оказал митът за Хъзър?' . Този образ с един от най- 
популярните в мюсюлманската митология, в която обикновено той е свързан с 
Иляс — другият не по-малко популярен мюсюлмански персонаж. Въпреки че Хъ- 
зър и Иляс може да бъдат третирани като близначна двойка, култът към Хъзьр 
заема по-голямо място в културното пространство на мюсюлманите. „В ислям- 
ския свят, изтъква по този повод А. Е. Тенишева, култът към Хъзър е толкова го- 
лям, че може без особено преувеличение да се каже, че популярността на този све- 
тец отстъпва само на Мохамед и Али“? . Името на светеца не се споменава в Ko- 
рапа, но се смята, че в сура 18 (Пещерата - Кехф), аети 59--81 е представен него- 
вият прототип — един „раб от рабите“ на Аллах, учител и наставник на Пророк 
Муса (Мойсей). В хадисната традиция обаче този „раб на Аллах“ е наречен Хъ- 
mp”. 


Според народните легенди Хъзър е покровител на пътешествениците B най- 
широкия смисъл на думата и е органично свързан с растителния свят (Хъзър в 
превод от арабски означава „зелен“). Най-важното в легендарната му характе- 
ристика е, че се смята за безсмъртен и за чудотворец. Празникът в негова чест -- 
Хъдреллез (5—7 май) се провежда задължително на открити места (ливади, по- 
ляни). Според ислямистите прототипът на Хъзър от кораничната легенда корес- 
пондира с някои герои от древните епически цикли, които създават или намират 
източници на „жива вода““. Особено показателна във връзка с това е идеоло- 
гичната основа на празника Хъдреллез. Той е честван от източнородопските 
алиани при лечебния извор Дамбала в едноименния планински масив, където се 
намират и тюрбетата на бекташките светци Акчач баба, Яран баба и Балъм баба? . 

Връзката на отделните аспекти на мита за Хъзър с бекташките сакрални комп- 
лекси има различни проявления. Най-специфична е рефлексията на този мит в 
схващанията за статута на хорасанските военачалници. Според представите на из- 
точнородопските алиани те се възприемат едновременно за „пътешественици“, » 
„гази“ и „евлии“ (светци) — за „пътешественици“ с оглед на похода им от Хорасан 
до Румелия, а за евлии с оглед на божествената им предопределеност като гази да 
станат след смъртта си безсмъртни и чудотворци. От друга страна, влиянието на 
мита се изразява както в избора на място за основаване на тюрбета, така и в тях- 
ното устройство. Във връзка с това някои тюрбета са основани на места с дървета, 
ав повечето непокрити тюрбета има до гробовете дъбови или други дървета. По- 
сочената по-горе функция на тези дървета не е единствена, защото при тюрбетата 
те са схващани и като вегетални символи на самите светци — представа, кореспон- 
дираща с вегеталната същност и на митичния Хъзър. На тази основа е формирано 


21 Мифы народов мира. Т. 2. M., 1982, с. 576; А. Gokalp. Têtes rouges et bouches noires. Paris, 1980, 188-201 

ЗА, Э. Тенишева. Празднование Невруза и Хыдыреллеза в Турции. — Советская этнография, 1991, №6. 
с. 76. 

ЗА. У. Ocak. Ват Türk inanclarinda Hizır-Ilyas Койо. Ankara, 1990.5. 43. 

24 Мифы народов мира. T. 2, с. 576; Ислам (энциклопедический словарь). M., 1991. с. 262. 

и схващането на дърветата за свещени, което от своя страна обуславя строгостта 
на забраната за посегателство върху тях — както се изтъкна за дърветата при тюр- 
бето на Назър баба, Хъзър баба и Ибрахим баба. Създаването или откриването на 
водоизточници, включено в чудотворния регистър на митично-кораничния Хъзър, 
също е намерило своеобразно отражение в устройството на някои бекташки сак- 
рални комплекси. Друг типичен пример в тази връзка, освен цитирания вече слу- 
чай с източнородопския масив Дамбала, с изворът „Беш пармак“ (Петте пръста) 
при текето Демир баба. Според легендите той е протекъл на мястото, където Де- 
мир баба се е подпрял с дясната си ръка. Към тези примери може да се прибави и 
кладенецът при тюрбето на Ибрахим баба. 

Друг способ за митологизацията на бекташките светци са сънищата, които в 
Корана и особено в мюсюлманската народна традиция са добре известно 
средство за предсказване на събития и формиране на представи. Типичен при- 
мер е митологизацията на Назър баба в къзълбашкото село Звезделина, където 
въз основа на представи, инспирирани от сънища, образът на светеца се схваща 
едновременно като старец, жена и огън. Възприемането на подобни сънища и 
превръщането им във всеобщи представи вероятно не е случайно, ако се вземе 
предвид обстоятелството, че жената и огънят са предмет на особена почит при 
къзълбашите“. 

Почитането на бекташките светци от представените тюрбета се реализира 
чрез следните основни форми: ритуално палене на свещи; кланяне и изричане на 
молитва при гробовете; даряване на пари и предмети за поддържане и обзавеж- 
дане на тюрбетата; провеждане на празници (маста, диал. ), за които коленето 
на курбани е задължително. Като цяло тези форми на почит се отличават с 06- 
щовалиден, устойчив, обединяващ, стабилизиращ и сакрализиращ статут в тра- 
дициите на алианската общност както в Източните Родопи, така и в цялата 
страна. 

В тюрбетата с покрив изразът на почит към бекташките светци е органично 
свързан с възпроизвеждане на основните шиитски култове. В тюрбетата от този 
вид това става по два начина: с възпоменателни гробове и с интериорна украса. 
Освен възпоменателния гроб в тюрбето на Фатима в с. Биволяне, такива гробове 
има и на други места. Например гробът в малкото седемстенно тюрбе при теке- 
то Осман баба се смята общ за братята Хасан и Хюсеин. Три от общо четирите 
гроба днес в тюрбето Али Дениз баба в с. Варненци са на Хазрети Али и синове- 
те му. Четвъртият гроб е на Хайдер баба — бекташки дервиш от албански произ- 
ход, умрял през 1962 г. След погребването на Хайдер баба в това тюрбе, къзъл- 
башите от района престават да го посещават, защото смятат, че произходът на 
бекташкия дервиш с осквернил светостта на другите три гроба. 

В украсата на разгледаните тюрбета се включват предимно саксии с изкуствени 
цветя, малки везани платна в рамки и щампи на образи (Хазрети Али със и без са- 


26 Л. Миков. Култът към огъня у алианите от Североизточна България. — Български фолклор, 1992, № 2, 
13—25. За тюркския произход на името Хъзър, сълържащо и значение на огън вк. у М. Сейндов. Хызыр — 
продукт тюркского мифологическото мышления. — Изв. Ан АЗОСР, Серия Лит. яз. и искусства. Баку. 1984, № 4, c. 14. ' 

Ед. число — мас — от арабската дума ма’ — вода. Сред турците от Източните Родопи думата мас (махс. 
майхе) се употребява в молитви за дъжд, след конто се прави обща трапеза. Вероятно с тази конотация и под 
влияние на „водния“ аспект на мита за Хъзър тя е станала название и на празниците на бекташките светци от 
тюрбетата в района. 

бята Зюлфикяр, Хаджи Бекташ Вели, Хасан и Хюсеин, Светото семейство на Мо- 
хамед, 12-те имами) и на сцени (Ибрахимова жертва, Погребението на Али). За 
външните посетители на тюрбетата, т. е. за неалианите и за немюсюлманите, тази 
украса е преди всичко средство за естетизиране на средата, на интериора. За алиа- 
ните обаче тя има и друго предназначение — изпълнява репродуцираща функция 
по отношение на най-важните им култове посредством специфична конфесионална 
символика. Разбира се, в някои случаи тази символика вече не се знае, не се помни, 
но изображенията, които са били свързани с нея, са се запазили. За илюстрация ще 
посоча по един пример с актуална и с неизвестна вече символика. Твърде показа- 
телни с актуалната си символика са саксиите с изкуствени цветя, които имат ус- 
тойчив и общоислямски помендлен характер. В ритуалната култура на мюсюлма- 
ните е установена практиката на сватба жените да носят букет с цветя, а на погре- 
бение — цветя в саксия или в съд с вода (буркан, купа, ваза)“. Пример за забравена 
вече символика са изображенията на щъркели върху малките везани платна. Тези 
изображения придобиват късно шиитски смисъл. Те кореспондират. с ранната Jie- 
генда за превърналия се след смъртта си туркменски шейх Ахмед Иесеви (умрял 
през 1166 г.) в жерав”. Подобна легенда има и за неговия ученик Хаджи Бекташ 
Вели, според която след смъртта си той се превръща в гълъб. Според легендите 
учениците на Хаджи Бекташ Вели също се превърнали в гълъби -- един път при 
прехода им от Хорасан в Анадола и втори път — след смъртта им. Освен това се 
вярва, че дошлите от Хорасан в Румелия военачалници също са се превърнали 
след смъртта им в гълъби. Може би една от причините за непознаване символика- 
та на щъркела (жерава) и едновременно с това за съхраняване на неговия образ | е 
обстоятелството, че йесевийският орден, който не е шиитски“ и е основан от шейх 
Ахмед Йесеви през ХП в. в Средна Азия, е оказал много голямо влияние върху бек- 
ташкия орден през „ортодоксалния“ му период. В резултат на тясната и вековна 
връзка между двата ордена йесевизмът намира впоследствие широко отражение и 
в хетеродоксния бекташизъм. 

От друга страна, за разлика от везаните платна. които са изработени предимно 
от местни жени, щампите са купувани от Туршия — донесени са от местни или гос- 
туващи турски алиани. Произходът на щампите обаче става фактор, който обога- 
тява техните функции, защото освен естетическа и главно репродуцираща функция, 
те придобиват и интегрираща функция между алианите в България и Турция. Тази 
функция на щампите компенсира изолираността на алианската общност от преоб- 
ладаващата сунитска среда и в двете страни. 

Най-важният извод от всичко изтъкнато дотук за алианските гробници в Из- 
точните Родопи е, че изследването на тюрбето Елмалъ баба в с. Биволяне стана 
повод за документиране на непроучени досега налгробни паметници. Надписите 
върху тях удостоверяват по категоричен начин наличието на бекташи в района 
от края на ХУШ в. Това се потвърждава и от сведението в публикуваната тук 

статия на К. Венедикова за дата от надгробен надпис в същото село — 1205 г. х. / 
10.09.1790—30.08.1791 г. В същата статия К. Венедикова дава сведения за над- 
гробната колона на сина на Елмалъ баба, която според датата върху нея е от 
1030 г. х. / 26.11.1620—16.11.1621 r., т.е. от ХУП в." С други думи, това означава 
корекция на бекташкото присъствие в селото с един век назад. От друга страна, 
изследването на тюрбето ұс. Биволяне стана и повод да установя, че тук същест- 
вува мюсюлмански сакрален комплекс със статут на крупен шиитски център в 
Източните Родопи, неизвестен досега на науката. 


А1еуіап Shrines іп the Eastern Rhodopes 


Lyubomir Mikov 
(Summary) 


The paper represents a study оп five`of the most important and well-known among 
the local population, and most specific of the Alevian shrines in the Eastern Rhodopes. 
These are: the shrines in Zvezdelina and Gorna Krepost, Karjali region, the two shrines 
near Raven, and especially the shrine in Bivolyane, Momchilgrad region. The shrines 
are represented according to the region of their distribution, and according to the gra- 
aae of = structure, in order to make the representation more clear. 

t general conclusions result from the study: 

E ET ication of shrine forms is made, and the general conclusion is, that the 
primary form of Alevian shrines in the Eastern Rhodopes is the roofless one, and that 
this form predominates in the region. 

2. Some of the shrines are probably built near dervish graveyards; and others had 
provided reasons for the foundation of such graveyards. 

3. The mechanisms of sacralization and mythologization of the patron saints of the 
shrines are paid a special attention and they are thoroughly discussed in the paper. 

4. The investigations in the shrine near Bivolyane made possible the documentation 
of unknown 10 Ве scholars up to now gravestones. The inscriptions on their surfaces 
give certain evidence of the presence of Bektashi in the region in the end of XVIII cen- 
tury. At the same time it became clear that in the same village there still existed a Mus- 
lim sacral complex with the statute of a big Shiite centre in the Eastern Rhodopes, also 
unknown to the scholars. 

